<classify> Akizungumza katika viwanja vya Quaraa mjini Babati, wakati wa kukabidhi zawadi kwa washindi wa mbio fupi za nyika za Babati Half Marathon Bendera alisema kuwa kwa miaka mingi mkoa wa Manyara umekuwa kitovu cha kuzalisha wanariadha wenye uwezo mkubwa na ambao wamepanda hadi ngazi za kimataifa kama Bayi.Hata hivyo wanamichezo hao baada ya kupata mafanikio waliuhama kabisa mkoa wa Manyara na wala hawataki tena walau kusaidia kuinua vipaji vingine kutoka huku, alisema Bendera.Alisema kwa wilaya za Mbulu, Hanang na Babati bado zina hazina kubwa ya wakimbiaji chipukizi ikiwa watasaidiwa kuoneshwa njia.Katika mbio hizo za Babati Elia Daudi aliibuka mshindi kwa kumaliza mbio za km 21 kwa saa 1:06:29 akifuatiwa kwa karibu na Emmanuel Giniki aliyetumia saa1:06:46 huku nafasi ya tatu ikienda kwa Steven Huchee aliyemaliza ndani ya saa 1: 06: 50.Mwanariadha wa kike wa kimataifa Mary Naali naye aliongoza kwa upande wa wanawake kwa kukimbia km hizo 21 kwa kutumia saa 1:20:11 huku mpinzani wake wa karibu Magdalena Crispine akishika nafasi ya pili kwa kutumia saa 1:20:53 na nafasi ya tatu ikichukuliwa na Flora Yuda aliyetumia saa 1:21:21.  <topic>: michezo 